Ivan I. Ernušt
Ivan I. Ernušt (rođen: Ivan Ernuszt) (?, Kraljevina Švedska, ? – Čakovec, Kraljevina Ugarska 3. 3. 1476), hrvatski ban koji je bio doživotni ban cijele Slavonije, bankar, kraljevski savjetnik i osnivač budimske plemičke, veletrgovačke i bankarske porodice Ernušti.

Biografija 
Ban Ivan I. Ernušt Hampo je podrijetlom bio švedski Židov koji se doselio u Kraljevinu Ugarsku sredinom 15. stoljeća. Po zanimanju je bio trgovac svinjama. Nakon što se preobratio na katoličanstvo stekao je veliki imetak unosnim poslovima kao stalni bankar ugarskog kralja Matije Korvina. Od 1461 godine radio je u javnim službama u Požunu, a od 1467 do 1476 bio je blagajnik Kraljevstva. Kralj Matija Korvin je banu Ernuštu 1469 ustupio rudnike bakra u Novom Zoilu (danas dio Slovačke), da bi mu ih 1472 godine oduzeo zbog neuredna poslovanja. 1470 postao je vitez Kraljevstva, a 1473 godine doživotni ban cijele Slavonije, pa mu je kralj Matija Korvin prodao posjede u Hrvatskoj, Štrigovu i Čakovcu. Bio je vlasnik posjeda i kaštela "Dobra Kuća" kraj Daruvara. U Napulju je 1475 dogovarao udaju Beatrice, kćeri napuljskoga kralja Ferdinanda I. za kralja Matiju Korvina. Ban Ivan I. Ernušt je bio oženjen za Katarinu Ernušt sa kojom je imao dvojicu sinova; bana Ivana II. Ernušta i pečuškog biskupa Sigismunda Ernušta. Preminuo je u Čakovcu 3. 3. 1476 godine.

Reference 

Biografije, Čakovec
Hrvatski Židovi
Hrvatski banovi
Hrvatsko plemstvo